Stolpci Pravna sklicevanja in navodila

0010 IDENTIFIKACIJSKA OZNAKA OBVEZNOSTI Identifikacijska oznaka obveznosti je edinstvena identifikacijska oznaka, ki jo ustvari institucija ali subjekt, ki pošilja obvestilo, in se uporablja v vseh obvestilih za identifikacijo vsake obveznosti. Institucija ali subjekt lahko uporabi interno kodo obveznosti.

0020 BISTVENA SPREMEMBA? To polje se izpolni samo za pogodbe/instrumente, ki spreminjajo obstoječe obveznosti. Institucija ali subjekt, ki pošilja obvestilo, navede, ali se spremembe obstoječe obveznosti štejejo za bistvene. Institucije in subjekti uporabijo eno od naslednjih vrednosti: — Da — Ne

0030 KONČNI DATUM ZAPADLOSTI Datum, do katerega je treba zakonsko odplačati celotno glavnico in obresti obveznosti (na podlagi pogodbene dokumentacije transakcije). Navedejo se dan, mesec in leto končnega datuma zapadlosti. Navede se točen datum, če je ta informacija na voljo, v nasprotnem primeru pa prvi dan meseca.

0040 PODALJŠLJIV/-A? Institucije in subjekti uporabijo eno od naslednjih vrednosti: — Da — Ne V ta stolpec se vpiše „Da“, če pogodba vsebuje izrecno določbo v zvezi z možnostjo podaljšanja.

0050 POGOSTOST PODALJŠEVANJA Če se v stolpec 0040 vpiše „Da“, institucije in subjekti navedejo pogostost podaljševanja zapadlosti v mesecih.

0060–0130 POGODBA / INSTRUMENT

0060 OPIS Institucije in subjekti zagotovijo opis pogodbe/instrumenta z največ 300 znaki. To polje vsebuje glavne značilnosti pogodbe/instrumenta, ki niso zajete v drugih poljih tega obvestila (kot so namen/bistvo obveznosti, ali je instrument mogoče reševati s sredstvi upnikov v skladu z veljavno zakonodajo tretje države).

0070 VRSTA OBVEZNOSTI Institucije in subjekti opredelijo pogodbo/instrument kot eno od naslednjih vrst: (a) medbančne vloge, (b) vloge pri nebančnih strankah, (c) izvedeni finančni instrumenti, (d) izposojanje/financiranje, (e) trgovinsko financiranje, (f) operativne storitve, ki niso ključne za delovanje subjekta. (g) drugo. Če se uporablja več kot ena vrsta, se izbere tista, ki najbolje opisuje namen pogodbe/instrumenta.

0080 VELJAVNO PRAVO Institucije in subjekti navedejo tričrkovno abecedno kodo države, katere pravo ureja pogodbo/instrument, po ISO 3166-1.

0090 RAZVRSTITEV V PRIMERU INSOLVENTNOSTI V SKLADU S PRAVOM TRETJE DRŽAVE Institucija ali subjekt vnese vrednost, ki ustreza razvrstitvi obveznosti na lestvici od 1 do x, pri čemer je 1 najbolj podrejeni in x najbolj nadrejeni razred, kot je opredeljeno v ustreznem veljavnem pravu tretje države, ki ureja obveznost. Institucija poskuša pridobiti navedeno razvrstitev od zadevnega organa za reševanje tretje države ali, če take uradne razvrstitve ni, sama določi vrednost (na lestvici od 1 do x) na podlagi razvrstitve obveznosti v skladu z ustreznem pravom tretje države.

0100 RAZVRSTITEV V PRIMERU INSOLVENTNOSTI V DRŽAVI ČLANICI USTANOVITVE Institucije in subjekti vnesejo vrednost, ki ustreza razvrstitvi obveznosti na lestvici od 1 do x, pri čemer je 1 najbolj podrejeni in x najbolj nadrejeni razred, kot je opredeljeno v ustreznem veljavnem pravu države članice, v kateri ima sedež institucija ali subjekt, ki pošilja obvestilo.

0110 NOMINALNI ZNESEK V GLAVNI IZVIRNI VALUTI Institucije in subjekti navedejo nominalni znesek obveznosti, kot je določen v pogodbi/instrumentu. Za okvirne sporazume bi morala institucija ali subjekt navesti najvišji znesek, za katerega pričakuje, da bo dosežen na podlagi navedenega okvirnega sporazuma, ali najvišji znesek, dovoljen v skladu z okvirnim sporazumom. Če ima pogodba/instrument več kot eno valuto, institucije in subjekti sporočijo nominalni znesek v prevladujoči valuti pogodbe.

0120 GLAVNA IZVIRNA VALUTA Institucije in subjekti dodelijo kodo ISO valute, ki ustreza denominaciji obveznosti po pogodbi. Uporabi se tričrkovna koda valute v skladu z ISO 4217. Če ima pogodba več kot eno valuto, institucije in subjekti sporočijo prevladujočo valuto v pogodbi.

0130 NOMINALNI ZNESEK V LOKALNI VALUTI Institucije in subjekti izpolnijo ta stolpec, če valuta, ki se uporablja v stolpcu 0110, ni lokalna valuta tam, kjer ima institucija ali subjekt sedež. Institucije in subjekti uporabijo devizni tečaj, ki velja na dan obvestila.

0140–0190 NEIZVEDLJIVOST

0140 POGOJI Institucije in subjekti opredelijo pogoje, pod katerimi menijo, da vključitev pogodbenega določila s pravnega ali drugega vidika ni izvedljiva, kot je določeno v Delegirani uredbi Komisije (EU) 2021/1527 (3). Institucije in subjekti navedejo kombinacijo veljavnih pogojev (opredelijo lahko od samo enega do vseh pet pogojev): (a) pogoj (a) – vključitev pogodbenega določila bi pomenila kršitev zakonov ali drugih predpisov tretje države, ki urejajo obveznost; (b) pogoj (b) – vključitev pogodbenega določila bi bila v nasprotju z izrecnim in zavezujočim navodilom organa tretje države; (c) pogoj (c) – obveznost izhaja iz instrumentov ali sporazumov, sklenjenih v skladu z mednarodnimi standardiziranimi pogoji ali protokoli, ki jih institucija ali subjekt ne more spremeniti; (d) pogoj (d) – obveznost urejajo pogodbeni pogoji, ki jih morata institucija ali subjekt sprejeti, da bi lahko sodelovala pri storitvah organa ali uporabljala storitve organa, ki ni organ Unije, in jih institucija ali subjekt ne more spremeniti; (e) pogoj (e) – obveznost je dolgovana komercialnemu ali trgovskemu upniku in se nanaša na zagotavljanje blaga ali storitev, ki sicer niso kritične, vendar se uporabljajo za vsakodnevno operativno delovanje institucije ali subjekta, institucija ali subjekt pa ne more spremeniti pogojev sporazuma. Obvesti se o vseh veljavnih pogojih.

0150 KATEGORIJA Institucije in subjekti po potrebi navedejo kategorije obveznosti, ki jih določi zadevni organ za reševanje v skladu s členom 55(7) Direktive 2014/59/EU.

0160 RAZLOGI ZA IZPOLNJEVANJE POGOJEV Institucije in subjekti jasno opišejo razloge za ugotovitev neizvedljivosti, ki izhaja iz pogojev, sporočenih v stolpcu 0140. Informacije, vnesene v to polje, so pomembne za ugotavljanje, ali pogodba/instrument, o kateri se obvešča, izpolnjuje pogoje neizvedljivosti, in so zato podlaga za oceno organa za reševanje glede odločitve institucije. Institucije in subjekti se izogibajo prekratkim utemeljitvam, kot je „Proizvoda ni mogoče uporabiti“ ali „Izguba konkurenčnosti“, in predložijo bolj poglobljene utemeljitve, da lahko organ za reševanje sprejme informirano odločitev.

0170 PRAVNO MNENJE? Institucije in subjekti obvestijo organ za reševanje, če obstaja pravno mnenje v zvezi z neizvedljivostjo te obveznosti, o kateri se obvešča. Institucije in subjekti navedejo eno od naslednjih vrednosti: — Da — Ne Če institucije ali subjekti navedejo „Da“, posredujejo pravno mnenje organu za reševanje na način, ki ga določi organ za reševanje.

0180–0210 NASPROTNA STRANKA Institucije in subjekti navedejo identiteto nasprotne stranke te obveznosti.

0180 IME Navede se ime posamezne nasprotne stranke. V primeru večstranskih pogodb institucija navede glavno nasprotno stranko ali uporabi vrednost „večstranska pogodba“.

0190 KODA Koda kot del identifikatorja vrstice mora biti enoznačna za vsak subjekt, o katerem se obvešča. Koda za institucije je koda LEI. Koda za druge subjekte je koda LEI ali nacionalna koda, če koda LEI ni na voljo. Koda je enoznačna in se uporablja dosledno v vseh predlogah in skozi čas. Polje za kodo ima vedno določeno vrednost.

0200 VRSTA KODE Institucije ali subjekti določijo vrsto kode, ki se sporoči v stolpcu 0190, kot „koda LEI“ ali „nacionalna koda“.